b'\n_START_ARTICLE_\nLinken Hedemark\n_START_SECTION_\nFamilie\n_START_PARAGRAPH_\nCaroline Hedemark var datter av bud Isak Pedersen og Randine Fredrikke Fredriksen._NEWLINE_Hun ble gift med skuespiller Hans Ingi Hedemark. Ekteskapet ble oppl\xc3\xb8st 29. april 1905.\n_START_SECTION_\nLiv og virke\n_START_PARAGRAPH_\nCaroline Hedemark var elev ved Christiania Theater i 1898-1899. Da staben derfra forflyttet seg til Nationaltheatret, fortsatte hun som elev der til 1901._NEWLINE_Caroline Hedemark var i perioden 1901-1910 ansatt ved Den nationale Scene i Bergen. Sesongen 1910-1911 var hun tilknyttet turn\xc3\xa9selskapet Det norske Teater, f\xc3\xb8r hun var tilknyttet Trondhjems Nationale Scene i 1911-1921._NEWLINE_I 1920 deltok hun i Harald Stormoens Baldevin-turneen sammen med blant andre Hauk Aabel og Signe Grieg. _NEWLINE_I 1920 trakk hun seg tilbake fra scenen p\xc3\xa5 grunn av scenen. Hennes siste rolle ved Trondhjems Nationale Scene var i hovedrollen som Huskorset i Br\xc3\xb8drene \xc3\x98stermanns huskors, en oppsetning som ble en stor suksess. H\xc3\xb8sten 1921 vendte hun tilbake til samme teater for \xc3\xa5 gj\xc3\xb8re nye oppsetninger av dette stykket, men d\xc3\xb8de av slag i forkant av premieren.'